Αλ Ζαχράουι

Ο Αμπού αλ-Κουασίμ Καλάφ Ιμπν αλ-Αμπας αλ-Ζαχράουι αλ-Ανσάρι (936–1013 Κ.Χ.), (Αγγλικά: Abū al-Qāsim Khalaf ibn al-'Abbās al-Zahrāwī al-Ansari ή Albucasis) (Αραβικά: أبو القاسم خلف بن العباس الزهراوي;), γνωστότερος ως αλ Ζαχράουι, ήταν Άραβας γιατρός, χειρούργος και χημικός από την Αλ-Ανταλους. Θεωρείται ένας από τους μεγαλύτερους χειρούργους του Μεσαίωνα.

Συνέγραψε το Κιτάμπ αλ-Τασριφ (στα αγγλικά Kitāb al-Taṣrīf Leman Ajiz an al-Taalif, μια μετάφραση στα ελληνικά 'Η συλλογή ιατρικών γνώσεων για κάποιον που δεν μπορεί να φτιάξει δικό του βιβλίο΄, στα αραβικά كتاب التصريف لمن عجز عن التأليف ), μια εγκυκλοπαίδεια η οποία ολοκληρώθηκε το 1000 Κ.Χ.

 Βιογραφία 
Ο αλ-Ανσάρι γεννήθηκε το 936 Κ.Χ. στην Μαντινατ αλ-Ζάχρα, μια πόλη 8 χιλιόμετρα από την Κόρντομπα. Σύμφωνα με το πατρώνυμο στο όνομά του, το όνομα του πατέρα του ήταν Αμπάς. Καταγόταν από την φυλή Ανσάρ, η οποία από την Αραβία εγκαταστάθηκε στην Ισπανία.

Έζησε το μεγαλύτερο μέρος της ζωής του στην Κόρντομπα, όπου και σπούδασε και δούλεψε σαν χειρουργός υπό τον χαλίφη αλ-Ραχμαν ΙΙΙ (912-961) και έπειτα τον γιό του Αλ-Χακαμ-ΙΙ, μέχρι τον θάνατό του το 1013.

 Κιτάμπ αλ-Τασριφ 
μικρογραφία|Δύο σελίδες από το 30ο βιβλίο του Κιταμπ αλ-Τασριφ
Η συλλογή 30 βιβλίων περιλαμβάνει κεφάλαια στην ιατρική και χειρουργική. Βασίζεται στην πρακτική εμπειρία του αλ-Ανσάρι και την προϋπάρχουσα γνώση, μεγάλο μέρος της οποίας προερχόταν από Έλληνες ιατρούς. Στην συλλογή περιλαμβάνονται εικόνες ιατρικών εργαλείων, ταξινόμηση 325 ασθενειών, περιλαμβάνοντας συμπτωματολογία και θεραπεία. 200 εργαλεία αναφέρονται σε αυτή τη συλλογή, και περιλάμβαναν οδηγίες χρήσης και κατασκευής.
μικρογραφία|Μερικά από τα εργαλεία τα οποία απεικονίζονταν στο Κιτάμπ αλ-Τασριφ 
Η πρώτη πραματεία αναφέρεται στην φαρμακευτική και ανατομία. Η δεύτερη σε ασθένειες και θεραπείες. Η 26η αναφέρεται σε διατροφή, τόσο για υγιείς όσο και για ασθενείς. Η 28η αναφέρεται στην βελτίωση φαρμάκων, καύση μεταλικών πετρών και ιατρικές χρήσης αυτών, η 29η στην ονοματολογία φαρμάκων.

Μερικές τεχνικές που αναφέρονταν στο βιβλίο είναι οι παρακάτω:
 Επέμβαση στο μάτι, αυτί, λάρυγγα, με περιγραφές για τραχειοστομία και αμυγδαλεκτομία
 Εφηύβρε εργαλεία για την εξέταση του έσω ωτός, για την εισαγωγή ή εξαγωγή αντικειμένων στην τραχεία
 Αφαίρεση πολύποδα από την μύτη
 Ίαση ορισμένων πονοκεφάλων μέσω επέμβασης στην πρόσθια κατιούσα αρτηρία
 Χρήση καυτηριασμού για να αντιμετωπίσει δερματικούς όγκους ή αποστήματα
 Χρήση ραμμάτων μικρογραφία|Εξώφυλλο της λατινικής μετάφρασης του Κιτάμπ αλ-Τασριφ

Το 30ο βιβλίο μεταφράστηκε στα λατινικά από τον Γκεράρντ της Κρεμονίας (1114-1187) με τον τίτλο Liber Alsaharavi de cirurgia, και έπειτα στα γαλλικά και αγγλικά. Αυτό συντέλεσε στο να χρησιμοποιηθεί σε ευρωπαικά πανεπιστήμια σαν σύγραμμα ιατρικής, αντικαθιστώντας τον Κανών της Ιατρικής του Αβικέννα. Τα δύο πρώτα βιβλία και το 28ο και 29ο μεταφράστηκαν τον 13ο αιώνα στα εβραικά και έπειτα στα λατινικά.

Η πρώτη μοντέρνα μετάφραση της συλλογής ήταν το 1861 από τον Λουσιάν Λεκλέρκ (Lucian Leclerc) με τίτλο Η χειρουργική του Αλμπουκάσι (La Chirurgie d'Albucasis).

 Παραπομπές 

 Εξωτερικοί σύνδεσμοι 


Κατηγορία:Άραβες ιατροί
Κατηγορία:Άραβες χημικοί